Ifølge Ekstra Bladet slipper Huddersfield med at lægge 18 millioner kroner for Mathias Zanka Jørgensen.

Mathias Zanka Jørgensen er angiveligt på nippet til at skifte til Premier League-klubben Huddersfield - og det kommer ifølge Ekstra Bladet til at koste oprykkerne 18 millioner kroner at hente den danske stopper i FC København.

Ifølge det danske medie er prisen, som i Premier League-forstand er i den lave ende, et udtryk for en tak for, at Mathias Zanka Jørgensen sidste år forlængede sin aftale til 2018, så FCK kunne beholde ham i den seneste sæson og samtidig få penge for ham denne sommer.

Huddersfield har i de seneste dage været særdeles aktive på transfermarkedet og har blandt andet brudt sin egen transferrekord med købet af angriberen Steve Mounié, som kom til klubben fra Montpellier.

Ifølge Sky Sports kostede han omtrent 93 millioner kroner.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)